שיחה:ספרוס זהוב

message: שם הדג על פי האקדמיה ללשון העברית (מילון דגי הגרם, התשע"ב) הוא ספרוס זהוב. לעומת זאת, דניס הוא שמו העממי של הדג. יש התנגדות לשינוי השם ? מינוזיג - שיחה 22:48, 11 בספטמבר 2012 (IDT)
replies: text: כן, בהחלט. האקדמיה ללשון עברית לכל היותר יכולה להציע שם. היא אינה יכולה לקבוע בדברים כאלה מה נכון ומה לא נכון. תשאל מלצר במסעדה אם יש להם ספרוס זהוב והוא יגיד לך שטעית במקום. תשאל אותו אם יש להם דניס והוא ישאל עם איזה רוטב אתה רוצה. קוריצה • לול התרנגולות • אהמ • המורשת העולמית. פשוט עולמית! 22:54, 11 בספטמבר 2012 (IDT)
replies: text: :אז ידיעותיו של מלצר הם שיקבעו את שמו של הערך? אם כך בו נשנה את השם דקר ללוקוס, כי מלצר לא יודע מה זה דקר. הזלזול הזה באקדמיה ללשון אינו מובן לי. מדוע להנציח שמות עממיים כשניתן להפנות חיפוש שכזה לשם התקני.מינוזיג - שיחה 23:11, 11 בספטמבר 2012 (IDT)
replies: text: ::זו הייתה לא יותר משיטה להבעת הדעה כי זה שמו המקובל של הדג. ובתור סטודנט למדעי החיים לא מוכרת לי הטענה כי האקדמיה ללשון עברית היא סמכות עליונה בקביעת שמות עבריים ליצורים שונים. היא כמובן יכולה להציע. זה לא מחייב אף אחד. אין לה על פי מה שידוע לי מעמד זהה למעמד של IUPAC בתחום הכימיה. אני יודע בוודאות כי במיקרואורגניזמים זה בהחלט לא המצב. קוריצה • לול התרנגולות • אהמ • המורשת העולמית. פשוט עולמית! 23:22, 11 בספטמבר 2012 (IDT)
replies: text: :::אז בתור סטודנט למדעי החיים תסכים איתי שאסור להשריש את נקודת המבט על דגים ממבט הסועד לסעודתו ולתחום אותה למסגרת הצלחת, יש היבטים נוספים ואפילו קודמים לזה. כשם שיש בלגן לא קטן בעולם הטקסונומיה לגבי יצורים רבים, כך השמות לגבי מיקרואורגניזמים הם עניין נזיל משהו. תבדוק ותראה ששמות הדגים שנקבעו על ידי האקדמיה, לדגים, הם בשימוש משרד החקלאות ובעבודות אקדמאיות.מינוזיג - שיחה 23:29, 11 בספטמבר 2012 (IDT)
replies: text: ::::לא מוכרת לי קביעה כלשהי בקהילה המדעית דוברת העברית כי לאקדמיה ללשון עברית יש מעמד כלשהו בקביעת שמות. בכל מה שנוגע למיקרואורגניזמים אין יותר מדי אנשים שמייחסים חשיבות כלשהי לדבריהם. אין כאן שום תקן, והטוען לקיומו של כזה מחויב בהבאת מקור. קוריצה • לול התרנגולות • אהמ • המורשת העולמית. פשוט עולמית! 23:33, 11 בספטמבר 2012 (IDT)
replies: text: :::::מעתיק לך מדף השיחה ההוא- הם סמכות ללשון העברית, ושמות עבריים בביולוגיה הם חלק בלתי נפרד מסמכות זו, ומי שמסייע לכתיבת השמות הללו הם ביולוגים- ואוסיף, ביולוגים בכירים.מינוזיג - שיחה 23:39, 11 בספטמבר 2012 (IDT)
replies: text: ::::::אעתיק גם אני: "שוב, אין להם שום מעמד רשמי בקהילת הביולוגים דוברת העברית. אתה מוזמן להוכיח אחרת בעזרת מקורות אמינים כנדרש באנציקלופדיה.". הם רק ממליצים. אין לדבריהם שום תוקף מחייב. קוריצה • לול התרנגולות • אהמ • המורשת העולמית. פשוט עולמית! 23:59, 11 בספטמבר 2012 (IDT)
replies: text: ::::::: ואחרי ששנינו הבנו שהגענו ללופ, מה עושים במצב כזה? הצבעה של משתמשים או איך זה עובד? מינוזיג - שיחה 00:01, 12 בספטמבר 2012 (IDT)
replies: text: ::::::::אני תומך במינוזיג, בהתאם לנימוקיו. דוד שי - שיחה 08:26, 12 בספטמבר 2012 (IDT)
replies: text: :::::::::הנושא אינו בראש מעייניהם של הוויקיפדים, ולכן פעלתי לפי הרוב שנוצר בדף השיחה. דוד שי - שיחה 13:48, 15 בספטמבר 2012 (IDT)
replies: text: ::::::::::זה נורא יפה שאתה מחליט לנעול דיון נידח כשרק מקרה אתה מצטרף אליו, ועוד לעשות את זה בשבת כשאף אחד לא כאן. אתה הרי יודע היטב כיצד מכריעים כאן דיונים (רמז: כאן מפרסמים אותם). כבר הסבירו לך הרבה פעמים שרוב מקרי של 2-1 לא יכול להכריע דיונים, לבטח לא במצב כזה. תצטרך לכבד את העובדה שאחד הצדדים כאן שומר שבת ואינו יכול להגיב. מלבד זאת - כלל אין רוב לעמדתך, והנושא מצוי במחלוקת בין הוויקיפדים השונים. ואני מדבר כמי שמכיר את הדיונים השונים בנושא הביולוגיה. אני בהחלט אקדם בברכה את עריכתו של דיון כללי במזנון על נושא שמות בעלי חיים, אבל בהחלט אין לבצע מחטפים באישון ליל. ולפני שתדרוש פירוט: משתמש:Dbn הביע את דעתו נגד שימוש בשמות לא מוכרים, ודומני שגם ערן עשה זאת. אעשה את מה שמינוזיג ואתה היית צריך לעשות ואזמין אותם לדיון ביחד עם שאר הקהילה. קוריצה • לול התרנגולות • אהמ • המורשת העולמית. פשוט עולמית! 17:08, 16 בספטמבר 2012 (IDT)
replies: text: :::::::::::רוב הוא רוב, ואתה תלמד לכבד אותו ולא לכפות את דעתך כשאתה במיעוט.

text: :::::::::::ויקיפדיה פועלת גם בשבת. זכותך לנוח בשבת, אבל אינך רשאי לדרוש שאחרים יחכו לך ולא יפעלו.

text: :::::::::::נתתי לך ימים אחדים להזמנת הקהילה. כיוון שלא עשית זאת, פעלתי לפי הרוב בדף שיחה זה. אינך רשאי לשחזר את פעולתי, שנעשתה כדין, ולכן החזרתי אותה. כעת חכה בסבלנות להשגת רוב שתומך בדעתך. דוד שי - שיחה 17:50, 16 בספטמבר 2012 (IDT)
replies: text: ::::::::::::העירו לך מספיק פעמים על מושג הרוב היצירתי שאתה ממציא. בדף שיחה זה אין רוב בעד העמדה שאתה מייצג, והובהר לך שלא יכול להיות שרוב של 2-1 יקבע במצבים כאלה. תצטרך להשלים עם זה ולא לכפות את עמדתך.

text: ::::::::::::נתת לי? לא היית מעורב בכלל בדיון שמת כבר מזמן! באת משום מקום באמצע שבת (כשהדיון היה בקושי בן 3 ימים ולא פורסם בשום מקום) וקבעת שהדיון הסתיים (מתי התחיל?). התגובה לגבי זה שלא יכולתי להיות פה בשבת מוטב לה שלא הייתה נאמרת, אבל אינני מצפה ממך כבר לדבר. באמת קיוויתי שתתרחק ממני ומדיונים שאני מעורב בהם. אני אישית משתדל ליישם את בקשתך.

text: ::::::::::::תצטרך לכבד את השקפתם הדתית של המשתמשים השונים כאן. קוריצה • לול התרנגולות • אהמ • המורשת העולמית. פשוט עולמית! 17:54, 16 בספטמבר 2012 (IDT)
replies: text: :::::::::::::קל לראות בדף זה שהדיון התחיל ב-11 בספטמבר, הבעתי את דעתי ב-12 בספטמבר, ואת ההעברה עשיתי רק לאחר המתנה של שלושה ימים. צר לי שלא ראית זאת, אבל אינני מופתע.

text: :::::::::::::אני מכבד מאוד את השקפתם הדתית של המשתמשים השונים כאן, ואינני כופה על איש לכתוב בשבת. אל תכפה אתה שיתוק בשבת. דוד שי - שיחה 17:59, 16 בספטמבר 2012 (IDT)
replies: text: ::::::::::::::אתה הוא זה שהתערב בדיון בשבת בצהריים ואני מעולם לא כפיתי עליך זאת. אם המתנת מכניסת שבת ועד הצהריים לבטח היית יכול לחכות עוד כמה שעות עד יציאת השבת, ולבטח היית יכול לפרסם את הדיון זה בלוח המודעות. להמתין עד צאת שבת זו מחוות נימוס אלמנטרית ממש כמו הבקשה שלי שלא לכתוב לי בדף שיחתי בשבתות וחגים. קוריצה • לול התרנגולות • אהמ • המורשת העולמית. פשוט עולמית! 18:04, 16 בספטמבר 2012 (IDT)
replies: text: :::::::::::::::התערבתי ב-12 בספטמבר, יום רביעי. אתה ממשיך להתעלם מכך. אין טעם לקיים דיון אתך. דוד שי - שיחה 18:08, 16 בספטמבר 2012 (IDT)
replies: text: ::::::::::::::::והעברת ב-15 בו מבלי שטרחת לפרסם זאת בלוח המודעות, וכשברור לכל שהדיון מת (את תגובתי הרי לא טרחת לבקש למרות שהייתי זמין). אתה ממשיך להתעלם מכך. אין טעם בדיונים איתך. קוריצה • לול התרנגולות • אהמ • המורשת העולמית. פשוט עולמית! 18:11, 16 בספטמבר 2012 (IDT)

text: :אני גם בדעה שצריך לקרוא לערך בשם "דניס", בתוך הערך נכתוב מה השם שהאקדמיה קבעה. צחי לרנר - שיחה 17:29, 16 בספטמבר 2012 (IDT)
replies: text: ::אז מה, גם אתה מכיר את הדגים רק דרך הצלחת? דוד שי - שיחה 17:59, 16 בספטמבר 2012 (IDT)
replies: text: :::הגעתי לדיון הנ"ל דרך דף השינויים האחרונים וקראתי את כולו. אני חייב לציין שהויכוח מפתיע אותי במעט. קודם כל לא ברור לי כל כך איך המשפט שמעלי תורם לדיון. זה נראה כמו דברי זלזול שאינם במקום. בהתייחסות לנושא, לדעתי אין שום ספק ששם הערך צריך להיות "דניס" שכן השם השני שאותו הציעה האקדמיה ללשון עברית אינו מוכר בקרב הציבור הרחב וספק אם נעשה בו שימוש אף בקרב חוקרים בתחום. מקריאת הערך אני רואה שהשם שהציעה האקדמיה מאוזכר בערך ולענ"ד זה מספק בהחלט. Casper1 - שיחה 18:19, 16 בספטמבר 2012 (IDT)
replies: text: :::::המשפט שאליו אתה מתייחס בא לרמוז שאנחנו כותבים כאן אנציקלופדיה - לא ספר מתכונים ולא תפריט. לתפריט יש את הכללים שלו, ובו הדג ייקרא "דניס", ולאנציקלופדיה יש את הכללים שלה, ובה ראוי לקרוא לדג "ספרוס זהוב", המלמד על השתייכותו למשפחת הספרוסיים. דוד שי - שיחה 18:44, 16 בספטמבר 2012 (IDT)
replies: text: ::::::בתחילת הדיון אכן עלתה טענה על ידי "משתמש:קוריצה" ש"דניס" זה השם של הדג המוכר על ידי המלצרים במסעדה. אני חושב שטעית כשהבנת את הדברים כפשוטם. אני משוכנע שכוונתו הייתה ש"דניס" זה השם המוכר על ידי רוב רובו של הציבור בניגוד לשם השני המוצע שאינו מוכר כלל. איני עדיין בקיא מספיק בכללים של ויקיפדיה לקביעת שמות של ערכים. יחד עם זאת, אני חושב שבמקרים כגון אלה, כאשר יש שם שהושרש בקרב הציבור ומנגד יש שם שלא נעשה בו שימוש כמעט בכלל, נכון לקבוע שהשם הידוע בציבור יהיה שם הערך, בעוד השם השני יקבל אזכור בערך ותו לא (בדומה לערך אינטרנט ולא "מרשתת"). לגבי דבריך על כך שראוי להזכיר שמדובר בדג השייך למשפלת הספורסיים, עובדה זו מאוזכרת בתחילת הערך. איני רואה למה זו חובתינו האנציקלופדית כדבריך, להזכיר את זה בהכרח בשם הערך עצמו. אשמח לקבל הסבר.  Casper1 - שיחה 19:07, 16 בספטמבר 2012 (IDT)
replies: text: :::::::אנציקלופדיה עוסקת לא רק באיסוף פיסה ועוד פיסה של ידע, אלא גם בהצגה שיטתית שלו. להצגה שיטתית של בעלי חיים כבר נקבעה דרך, שהשם ספרוס זהוב מייצג אותה. ראוי שנאמץ דרך זו במתן שמות לערכים. חיפוש בגוגל מלמד שיש שימוש בשם ספרוס זהוב גם מחוץ לוויקיפדיה. דוד שי - שיחה 20:27, 16 בספטמבר 2012 (IDT)
replies: text: ::::::::אם אכן נקבע בעבר כללים למתן שמות לבעלי חיים בויקיפדיה אז יש לפעול לפיהם. למרות שאם דרך זו תומכת בשם "ספרוס זהוב" כשם הערך אז אולי כדי לשקול לשנות אותם. כך למשל הקישור שהבאת ממנוע החיפוש של גוגל דווקא מחזק יותר את עמדת התומכים בשם "דניס" - כ-250 אלף תוצאות מול כ-750 בלבד ל"ספרוס זהוב". בכל מקרה אשמח אם תוכל לתת קישור לדיון שבו קבעו את הכללים הללו. אשמח לקבל חומר קריאה לחג. Casper1 - שיחה 20:56, 16 בספטמבר 2012 (IDT)
replies: text: :::::::::כאשר מחפשים בגוגל יותר ממילה אחת, יש להשתמש במרכאות, אחרת מקבלים מספר תוצאות מופרז. מובן שגם החיפוש "דג דניס" נותן תוצאות רבות לאין שיעור מאשר "ספרוס זהוב", וזה כלל לא מפתיע - רוב האנשים מכירים דגים רק דרך הצלחת. אנציקלופדיה נועדה לפתוח דרך נוספת להיכרות עם דגים, ושם הערך תורם לכך. את גוגל הבאתי רק כדי להראות שהשם "ספרוס זהוב" נמצא בשימוש.
replies: text: :::::::::לא מוכר לי דיון בוויקיפדיה שקבע כללים בנושא (גם לא טענתי שהתקיים דיון). הכללים למתן שמות לבעלי חיים נקבעו מחוץ לוויקיפדיה, ואני סבור שראוי שנאמץ כללים אלה, לשם הצגה שיטתית של המידע. דוד שי - שיחה 21:20, 16 בספטמבר 2012 (IDT)
replies: text: ::::::::::נבצר מבינתי כיצד קריאה לערך "ספרוס זהוב" תסייע לאנשים להכיר את הדג טוב יותר, וגם אם זה נכון, למה רק על ידי שם הערך ניתן לעשות זאת ולא על ידי אזכור השם בתחילת הערך. באופן כללי לא ברור לי למה שיקולים מעין אלו צריכים לעמוד בפני עורכי אנצקילופדיה בעת מתן שם לערך. שם הערך צריך לשקף את השם המקובל, הנכון והנפוץ ביותר בשפה העברית ולא יותר מכך. כפי שאין ערך בשם מרשתת אלא ערך בשם אינטרנט ואין ערך בשם גלגשת אלא ערך בשם סקייטבורד, כך גם לא צריך להיות ערך בשם ספרוס זהוב.

text: ::::::::::בכל אופן, איני חושב שנסכים בסוגיה זו. ניתן לעורכים האחרים להשמיע את דעתם. Casper1 - שיחה 22:01, 16 בספטמבר 2012 (IDT)

text: הבעיה היא לא הערך הספציפי הזה, אלה בכלל לשמות בעלי חיים בעלי שמות עממים נפוצים יותר מהשמות שהעניקה להם האקדמיה. צריך ליצור כלל בנושא, והדיונים הללו צריכים להתקיים בחריגים. קאספר, מי שרוצה לחפש מתכונים לדניס יכול למצוא המון מקורות באינטרנט, מי שרוצה ללמוד קצת על הדג יקבל גם את שמו העברי, כמו שכריש טיגריסי אינו נקרא כאן כריש נמר, או דקר נקרא לוקוס סריול אטלנטי אינו אינטיאס סקומברן זריז אינו פלמידה ועוד. הדוגמאות הזניחות הללו של מרשתת וגלגשת הם היוצאים מן הכלל, ואין בהם לפסול על הסף שמות חדשים. מדובר כאן על טקסונומיה - ספרוס זהוב הוא מסוג ספרוס במשפחת הספרוסיים, סקומברן זריז הוא מסוג סקומברן וכן הלאה, שמות המינים בסוגים מכילים דגים נוספים כשהקידומת לשמם בדר"כ היא שם הסוג כגון ספרוס זהוב. מינוזיג - שיחה 22:55, 16 בספטמבר 2012 (IDT)
אני מסכים עם מינוזיג. בשמות ערכים של בעלי חיים וצמחים מקובל לתת את השם שקבעה האקדמיה - יש לכך חשיבות מטעמים של אחידות כיוון שבטקסונומיה יש היררכיה והשמות רומזים להיררכיה זו (ספרוס - סוג, ספרוס זהוב - מין, ספרוסיים - משפחה). דניס הוא השם העממי, ו"ספרוס זהוב" הוא השם המדעי. אומנם "דניס" הוא שם נפוץ יותר בשפת הרחוב, אבל זה נכון גם לגבי זין (סלנג) לעומת פין - לא נכון להשתמש כאן במבחן גוגל כזה (מבחן עדיף הוא לחפש יחד עם השם המדעי וללא תוצאות ויקיפדיה: דניס - 434, ספרוס - 267).  ערן - שיחה 01:49, 17 בספטמבר 2012 (IDT)

text: גם אני מסכים עם מינוזיג, וערן שם את האצבע על הסיבה המרכזית. דרך אגב, כשכתבתי את דיג בארץ ישראל השתמשתי בשמות של האקדמיה כשמות דגי המאכל (אם כי הקפדתי לתת גם את השם העממי). אביהו • שיחה 21:28, 17 בספטמבר 2012 (IDT)
replies: text: :זה בדיוק מה שניסיתי להסביר בסוף התגובה האחרונה שלי. המשעשע הוא, שכאן נלחמים על שימור שמות עממיים ובערך טונה כחולת סנפיר האקדמיה יישרה קו עם 'העם' והעניקה לה באופן רשמי את השם טונה כחולה (שם שגור בפי דייגים סוחרים ומסעדות) ואילו כאן החליטו שגם זה לא בסדר :-). לעצם העניין, הקצרמר דניס פחות מעניין, כיצד מחליטים על קביעת כלל בויקיפדיה לגבי הנושא הזה, אם זה בכלל אפשרי? המחלקות מתקיימת גם באלבקור ותתקיים בעוד ערכים.מינוזיג - שיחה 22:57, 17 בספטמבר 2012 (IDT)
replies: text: ::הנוהג להעדיף את השם המקובל אינו מקובל עלי, אך זה הנוהג ועד לשינ וי מדיניות כולל אני נגד שינוי. -יונה בנדלאק - שיחה 20:09, 18 בספטמבר 2012 (IDT)
replies: text: :::היכן מצאת נוהג כזה? הערכים סוס הבית, כלב הבית וכבש הבית הקרויים כך ולא "סוס", "כלב" ו"כבש" בהתאמה, מלמדים שהנוהג הוא דווקא הפוך. דוד שי - שיחה 20:41, 18 בספטמבר 2012 (IDT)
replies: text: :::: פאזל כמשל. ראה הערתך בדף השיחה. -יונה בנדלאק - שיחה 21:21, 19 בספטמבר 2012 (IDT)
replies: text: :::::אין המשל דומה לנמשל, וכבר הסבירו זאת בדף שיחה זה. דוד שי - שיחה 21:34, 19 בספטמבר 2012 (IDT)
replies: text: ::::::ליונה, דף השיחה של הדוגמה שהבאת מסבירה מדוע אתה אישית חושב שזה הנוהג, אבל אתה מתעקש להביא דוגמאות של מלים שהאקדמיה הציעה ולא נתקבלו (הנה אני מוסיף פלינדרום, פרזנטור, מיליטריזם לשח רחוק ולמרשתת שכבר כתבו לפני) ולא זה המקרה שלפנינו. אנחנו מדברים על שיטה מסודרת והיררכית של קביעת שמות בעלי חיים הקושרת בין המין (טקסונומיה) לסוג (טקסונומיה) שבה משתמשים גם אנשי המקצוע בתחום, מול שמות עממים שהגיעו אלינו מערבית (במקרה של דניס יש אפילו שני שמות - צ'יפורה). אביהו • שיחה 22:04, 19 בספטמבר 2012 (IDT)
replies: text: ::::::: אני דוגל בשימוש שמות האקדמיה, אבל אז צריך אחידות וצריך לדבוק תמיד בשמות האקדמיה, ולכן גם אורון ורהב (ולא אורנוס ונפטון) וגם פורטן ולא פורטל. דרור - שיחה 09:35, 20 בספטמבר 2012 (IDT)

text: אני בעד הצעתו של מינוזיג, ללא כל קשר לאקדמיה. הערך לא עוסק רק בדג המאכל, זה המכונה דניס, אלא באורגניזם ממשפחת הספרוסיים. בדיוק כמו דקר (דג) (ולא לוקוס) או אמנון (דג) (ולא מושט). טוסברהינדי (שיחה) 12:07, 20 בספטמבר 2012 (IDT)
replies: text: :בעד העברה לשם ספרוס זהוב, ללא קשר לכך שמדובר בהצעה של האקדמיה או לא. ראוי שבאנציקלופדיה השם המדעי ישמש לתיאור מין ביולוגי, גם אם הוא משמש למאכל וידוע בשם אחר. Kulystab • שיחה • גן עדן, גיהנום, או הובוקן... עד חג המולד • א' בחשוון ה'תשע"ג • 19:25, 16 באוקטובר 2012 (IST)
replies: text: :: ושוב אני אומר - צריך אחידות - או הולכים לפי השם המדעי בכל דבר או לפי השם המקובל (וזה מתייחס גם לכוכבים, גם למחלות וגם לדגים). דרור - שיחה 09:05, 17 באוקטובר 2012 (IST)
replies: text: :::את הדיון בשמו של ערך זה יש לסיים בדף שיחה זה. את הדרישה לאחידות כוללת, גם בתחומים שאינם שמות בעלי חיים, יש להעלות במזנון. דוד שי - שיחה 11:20, 17 באוקטובר 2012 (IST)
הגעתי באיחור לדיון לאחר שהוזמנתי על-ידי ברוקולי. אני מסכים שצריך להשתמש בשם המדעי, אך לא בתעתיק העברי אלא במקור. וכל המונחים בעברית: של האקדמיה, דניס וצ'יפורה צריכים להפנות אליו.  דרור בר-ניר - שיחה 22:10, 18 באוקטובר 2012 (IST)

text: האם כוונתך שעל שם הערך להיות Sparus aurata? זו מהפכה גדולה ביותר. דוד שי - שיחה 22:29, 18 באוקטובר 2012 (IST)
בהחלט - Sparus aurata  דרור בר-ניר - שיחה 22:59, 18 באוקטובר 2012 (IST)

text: זו הצעה שמצריכה דיון במזנון, שהרי בוודאי אינך מתכוון רק לדג זה, אלא לכל הדגים, ואולי לכל בעלי החיים. קשה לי להאמין שהצעה זו תתקבל, הרי זו ויקיפדיה העברית. השם המדעי בעברית (יחד עם הפניה מהשם המדעי הלועזי) נראה לי פשרה סבירה בין ההצעה שלך ובין השם העממי. דוד שי - שיחה 00:26, 19 באוקטובר 2012 (IST)
אין עוררין על כך שבעלי חיים מאד מוכרים יש להשתמש בשם המדעי העברי המקובל. כלב הבית, זאב אפור, לבנית קטנה. אך כשמדובר בדג, שאין לו שם מדעי עברי מקובל, אלא רק הצעה של האקדמיה שלא מגובה בשימוש נפוץ של איכטיולוגים (חוקרי הדגים), יש להשתמש בשם המדעי בלועזית. ולהפנות אליו את כל השמות האחרים. לרבים מהדגים של ים סוף יש שמות מדעיים בעברית, נתחן סגול, שושנון, בתרן, ורבים אחרים.  דרור בר-ניר - שיחה 00:49, 19 באוקטובר 2012 (IST)
===ספירה===
לאחר דיון שנמשך יותר מחודש, הגיע הזמן לסכם:
*בעד ספרוס זהוב: מינוזיג, דוד שי,  ערן, אביהו, טוסברהינדי, Kulystab.
*בעד דניס: קוריצה, צחי לרנר, Casper1, יונה בנדלאק. 
בנוסף,  דרור תומך בספרוס זהוב, אך כורך את הסכמתו בשינוי נרחב יותר. 
סיכום: 6 תומכים בספרוס זהוב (לא ספרתי את דרור), 4 תומכים בדניס (בהם אחד שאין לו זכות הצבעה). יש רוב של תמיכה בספרוס זהוב, אבקש מהמפעילים לממש את עמדת הרוב. דוד שי - שיחה 22:24, 17 באוקטובר 2012 (IST)

text: אתה יכול להוסיף אותי לספרוס הזהוב. זה כבר 7. ש"דניס" יהיה דף הפניה לספרוס זהוב, כפי שצריך. GHA - שיחה - למען החלום, למען השלום, אמצו עוד היום ערך יתום! 16:34, 18 באוקטובר 2012 (IST)
replies: text: : העברתי לספרוס זהוב בהתאם לרוב 7-4 ולבקשה בדף בקשות מפעילים. למתנגדים שהיו במיעוט, שמורה החלופה לפתוח הצבעת מחלוקת. Assayas • שיחה • 20:44, 18 באוקטובר 2012 (IST)
thread_title: שינוי שם הערך

message: לאחר דיון שנמשך יותר מחודש, הגיע הזמן לסכם:
*בעד ספרוס זהוב: מינוזיג, דוד שי,  ערן, אביהו, טוסברהינדי, Kulystab.
*בעד דניס: קוריצה, צחי לרנר, Casper1, יונה בנדלאק. 
בנוסף,  דרור תומך בספרוס זהוב, אך כורך את הסכמתו בשינוי נרחב יותר. 
סיכום: 6 תומכים בספרוס זהוב (לא ספרתי את דרור), 4 תומכים בדניס (בהם אחד שאין לו זכות הצבעה). יש רוב של תמיכה בספרוס זהוב, אבקש מהמפעילים לממש את עמדת הרוב. דוד שי - שיחה 22:24, 17 באוקטובר 2012 (IST)
replies: text: אתה יכול להוסיף אותי לספרוס הזהוב. זה כבר 7. ש"דניס" יהיה דף הפניה לספרוס זהוב, כפי שצריך. GHA - שיחה - למען החלום, למען השלום, אמצו עוד היום ערך יתום! 16:34, 18 באוקטובר 2012 (IST)
replies: text: : העברתי לספרוס זהוב בהתאם לרוב 7-4 ולבקשה בדף בקשות מפעילים. למתנגדים שהיו במיעוט, שמורה החלופה לפתוח הצבעת מחלוקת. Assayas • שיחה • 20:44, 18 באוקטובר 2012 (IST)
thread_title: ספירה

message: :דיווח מהדף ויקיפדיה:דיווח על טעויות
הדג נקרא גם דוראטה
thread_title:  דיווח שאורכב ב-11 באוקטובר 2020 - בקשה להוספת מידע ולא טעות